ທ່ານໂອບາມາ ຮຽກຮ້ອງໃຫ້ ກາດດາຟີ ຫລີກລ່ຽງ ການນອງເລືອດໃນລີເບຍ
ປະທານາທິບໍດີ ໂອບາມາ ກ່າວວ່າ ຍຸກຂອງ ທ່ານກາດດາຟີ ໃນລີເບຍ ພວມຈະໝົດລົງ.
ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ ການປົກຄອງປະເທດລີເບຍຂອງທ່ານມວມມາ ກາດດາຟີ ກໍາລັງຈະສິ້ນສຸດລົງ ໃນຂະນະທີ່ພວກປະເທດອາຫຣັບໃນຈໍານວນຫລາຍຂຶ້ນຮັບຮູ້ຝ່າຍຄ້ານລີເບຍວ່າ ເປັນຜູ້ຕາງໜ້າທີ່ຖືກຕ້ອງຕາມກົດໝາຍຂອງພົນລະເມືອງ ທັງປວງຂອງປະເທດ ປະທານາທິບໍດີໂອບາມາໄດ້ຮຽກຮ້ອງໄປຍັງທ່ານກາດດາຟີ ເພື່ອປ້ອງກັນບໍ່ໃຫ້ມີການນອງເລືອດຕໍ່ໄປອີກ ແລະແນະນໍາພວກກໍາລັງທີ່ຈົງຮັກ ພັກດີທີ່ຍັງສືບຕໍ່ທໍາການຕໍ່ສູ້ຕໍ່ຢູ່ນັ້ນ ໃຫ້ພາກັນວາງອາວຸດເພື່ອຜົນປະໂຫຍດຂອງລີເບຍ ທ່ານໂອບາມມາຍັງໄດ້ຮຽກຮ້ອງເຊ່ນກັນໄປຍັງພວກກໍາລັງຝ່າຍຄ້ານໃຫ້ສ້າງຕັ້ງລັດຖະບານປະຊາທິປະໄຕຂຶ້ນໂດຍຜ່ານການເອົາມາດຕະການຕ່າງໆ ຢ່າງສັນຕິ ຮວມເອົາທຸກພັກຝ່າຍ ແລະຖືກຕ້ອງຊອບທໍາ ແລະບໍ່ໃຫ້ລົງໂທດ ໂດຍການແກ້ແຄ້ນທີ່ໃຊ້ຄວາມຮຸນແຮງນັ້ນ ທ່ານໂອບາມາເອີ້ນທ່ານມວມມາກາດດາຟີເປັນຈອມຜະເດັດການທີ່ ໄດ້ປະຕິເສດບໍ່ຍອມໃຫ້ ປະຊາຊົນຂອງຕົນມີສິດທິມະນຸດພື້ນຖານນັ້ນ ອີຈິບ ປະເທດເພື່ອບ້ານຂອງລີເບຍໄດ້ປະກາດຮັບຮູ້ຢ່າງເປັນທາງການແລ້ວຕໍ່ສະພາປົກຄອງ ຊາດລະຍະຂ້າມຜ່ານຂອງລີເບຍໃນວັນຈັນວານນີ້ໃນນາມເປັນຜູ້ແທນຂອງປະຊາຊົນລີເບຍ ນັ້ນ ປະຊາຊົນລີເລຍໄດ້ເລີ້ມພາກັນລຸກຮືຂຶ້ນຕໍ່ຕ້ານລັດຖະບານ ຫລັງຈາກການປະຕິວັດທີ່ ອີຈິບທີ່ໄດ້ເຮັດໃຫ້ການຄອງອໍານາດມາເປັນເວລາ 3 ທົດສະວັດຂອງ ທ່ານ Hosni Muba rak ສິ້ນສຸດລົງໃນຕົ້ນປີນີ້ ສັນນິບາດຊາດອາຫຣັບ ອໍານາດປົກຄອງປາແລສໄຕນ໌ແລະ Morocco ຕ່າງກໍຢືນຢັນໃຫ້ ການສະໜັບສະໜຸນຕໍ່ພວກຝ່າຍຄ້ານເຊ່ນກັນ ອົງການຂ່າວ MAP ທາງການຂອງ Mo rocco ກ່າວວ່າ ທ່ານ Taib Fass Fihri ລັດຖະມົນຕີການຕ່າງປະເທດ ຈະເດີນທາງໄປ ຍັງເມືອງ Benghazi ໃນວັນອັງຄານມື້ນີ້ ໃນເຊົ້າວັນຈັນວານນີ້ ທ່ານພັນກິມູນ ເລຂາທິການໃຫຍ່ສະຫະປະຊາຊາດ ຮຽກຮ້ອງໃຫ້ມີ ການໂອນອໍານາດຢ່າງລາບລື່ນ ແລະກ່າວວ່າສະຫະປະຊາຊາດຕຽມພ້ອມທີ່ຈະໃຫ້ການ ຊ່ອຍເຫລືອແກ່ປະຊາຊົນລີເບຍ ຫລັງຈາກບັນຫາຂັດແຍ້ງກັນສິ້ນສຸດລົງ ທ່ານພັນກີມູນ ກ່າວຕື່ມວ່າທ່ານຈະຮຽກກອງປະຊຸມດ່ວນກ່ຽວກັບລີເບຍໃນສັບປະດານີ້ກັບພວກອົງການ ຈັດຕັ້ງໃຫຍ່ໆ ຮວມທັງສະຫະພາບອາຟຣິກາ ສະຫະພາບຢູໂຣບແລະສັນນິບາດຊາດອາ ຫຣັບ